Iohannis acuză PSD-ul pentru scăparea epidemiei de sub control: A vrut să creeze o criză sanitară pentru ca la sfârşit să vină să critice Guvernul.
PSD a creat intenţionat o criză sanitară pentru ca la sfârşit să vină şi să critice Guvernul pentru măsuri care nu au putut fi luate, a declarat, joi, preşedintele Klaus Iohannis. "Cu un cinism inimaginabil a tras de timp, a făcut harcea-parcea puţină legislaţie pe care am avut-o pentru a gestiona această pandemie", a spus Iohannis.
PSD a creat intenţionat o criză sanitară pentru ca la sfârşit să vină şi să critice Guvernul pentru măsuri care nu au putut fi luate, a declarat, joi, preşedintele Klaus Iohannis."PSD, nemulţumit de reuşitele guvernului PNL, a vrut să creeze o criză sanitară pentru a avea motiv să critice guvernul. PSD intenţionat a creat o criză sanitară pentru ca la sfârşit să vină şi critice guvernul pentru măsuri care nu au putut fi luate. Pentru PSD nu contează că mii de români s-au îmbolnăvit, că sute de români au murit. Pentru PSD a fost important să creeze o criză să aibă pentru ce critica Guvernul", a declarat Klaus Iohannis.El a mai spus că în starea de urgenţă, când în vestul Europei au fost multe cazuri, în România a fost epidemie, au fost decese, dar un număr foarte limitat, pandemia a fost gestionată bine de Guvern.Iohannis a acuzat PSD că a tergiversat intrarea în vigoare a noii legi referitoare la carantină şi izolare."Această situaţie nu a convenit PSD. Guvernul şi-a făcut treaba, preşedintele şi-a făcut treaba, autorităţile şi-au făcut treaba. Atunci PSD a căutat soluţii pentru PSD, nu pentru români. Din păcate controlează majorităţi în Parlament, PSD cu UDMR – să nu uităm recenta fază când a încercat să dea autonomie aşa-zisei secuimi şi altele. PSD a acţionat acolo unde are încă putere, în Parlament. Au făcut harcea-parcea puţina legislaţie pe care am avut-o. Cu un cinism inimaginabil au tras de timp ca să nu apară noua legislaţie. După ce i-am criticat, PSD a fost foarte nervos şi m-a acuzat că eu caut vinovaţi. Nu, eu nu caut vinovaţi. Îi cunosc şi îi arăt cu degetul", a mai spus şeful statului.El a mai spus că numărul de noi cazuri de persoane infectat cu noul coronavirus reprezintă un "nou record extrem-extrem de îngrijorător".Iohannis: Cei care nu respectă normele sanitare vor fi amendaţi. E momentul să fim extrem de fermiPreşedintele Klaus Iohannis, a spus, joi, după întrevederea cu ministrul Marcel Vela şi secretarii de stat Raed Arafat şi Bogdan Despescu, că cei care nu respectă normele sanitare impuse de pandemie vor fi amendaţi, pentru că "e momentul să fim extrem de fermi şi aplicaţi"."Am convenit că e momentul să fim extrem de fermi, extrem de aplicaţi. Dragi români, toate studiile sociologice pe care le-am văzut arată că 90% dintre voi respectă normele, se conformează, poartă mască, păstrează distanţa. Marea majoritate dintre voi aţi înţeles că avem nevoie de disciplină. Cei care nu au înţeles vor fi amendaţi. Este obligatoriu ca toată lumea să respecte normele pentru ca noi toţi să putem stăpâni această boală, ca noi toţi să putem stăpâni această pandemie", a spus Klaus Iohannis.Şeful statului a subliniat că e nevoie de "măsuri foarte ferme" şi cine nu le va respecta "va suporta rigorile legii"."Noi ştim ce avem de făcut, Departamentul pentru Situaţii de Urgenţă pregăteste spitalele. Avem peste 800 de paturi pentru terapie intensivă. La momentul acesta, jumătate dintre acestea sunt ocupate", a adăugat preşedintele.